שחר הדר

שחר הדר (נולדה ב-10 באוגוסט 1980) היא פזמונאית, משוררת וכותבת ישראלית.

ביוגרפיה 
הדר נולדה בצפת. כשהייתה בת שנה, עברה משפחתה להתגורר בראשון לציון. אמה הייתה אשת יחסי ציבור ונכון ל-2023 עוסקת בחינוך. אביה, רן הדר, היה קצין בדרגת אל"ם, ומפקד יחידת הפוליגרף של צה"ל. בנערותה התגוררה ברמת גן ולמדה בתיכון רון בתל אביב. בצבא שירתה בחיל המודיעין.

בגיל 28 פתחה משרד יחסי ציבור וניהול משברים בשם הדר קריאייטיב. במקביל, פתחה מיזם בשם "טקסטורה", בו מספקת הדר שירותי כתיבה בעלי גוון אישי. כמו כן, כתבה טורים קבועים בנושא אהבה ויחסים באתרים ynet ווואלה!.

בשנת 2019 סגרה הדר את משרדה, והתמקדה בכתיבת שירים. באותה שנה פורסם שירה "בין קודש לחול" בביצוע שולי רנד ואמיר דדון. השיר הגיע למקום הראשון במצעד השבועי של גלגלצ, ולמקום ה-12 במצעד השנתי. בנוסף זכה השיר במקום ה-4 במצעד השנתי של כאן, ובמקום הראשון במצעד השנתי של "כאן מורשת". בשנת 2020 פורסם השיר "אבא" שכתבה בשיתוף עם אמיר דדון, כאשר הן הדר והן דדון איבדו את אביהם שנים מעטות לפני פרסום השיר. כמו כן, כתבה הדר שירים רבים מתוך אלבומה של רבקה זהר, "לשמוע את הלב", לרבות שיר הנושא של האלבום. בנוסף כתבה ליוצרים נוספים כגון אריק סיני, הראל סקעת והזמר החסידי יונתן רזאל.

שירים בולטים

חיים אישיים 
הדר מתגוררת לסירוגין בחריש ובקפריסין.

קישורים חיצוניים 

 

 
 השירים של שחר הדר בפייסבוק

הערות שוליים 

2023 01
פזמונאיות ישראליות
פזמונאים ישראלים
יוצרים בעברית
אל-הוריות ישראליות
אל-הוריים ישראלים
ישראליות שנולדו ב-1980
ישראלים שנולדו ב-1980